पोख्रेल बाल्यकालदेखि नै विलक्षण थिए । उनले १४ वर्षभएदेखि नै पुराण पनि वाचन गरे । त्यसैबेलाको डोरी बाटिँदै जाँदा उनका लेखरचनाहरू प्रकाशित हुन थाले । त्यही सिलसिलामा उनका पाँचवटा कृति प्रकाशित भए । धनकुटा स्कुलको यिनले &apos;हिमाञ्चल&apos; नामक पत्रिकाको पनि सम्पादन गरे । उनले प्रायः रेडियो नेपाल र नेपाल टेलिभिजनबाट पनि प्रवचन दिए । तर विडम्बनाको कुरो, त्यही रेडियो र टेलिभिजनले उनको स्वर्गारोहणको समाचार सम्प्रेषण भने गरेन । उनीजस्ता विद्वानको कदर न राजदरबारले गरेको थियो नत सिहंहदरबारले नै गरेको थियो । उनले जनस्तरको गुणराज पुरस्कार र पदेन हिसावको त्रिवि रजत पदक चाहिं पाएका थिए ।
